8 April: Kies geestelike skoene met die regte sole. - Jan van der Watt - www.bybelkennis.co.za
by Mitch Kalp · Published 08/04/2017 · Updated 28/03/2017
Luk 18:18-43 (fokus 18:18-30)
Die lewe is soos skoene – dit is nie so belangrik wat bo is nie, maar wat onder is. Jou skoene kan die mooiste en blinkste bo-op wees, maar sonder ŉ sool onder help dit nie veel nie. Daarom is plakkies met net ŉ riempie bo-op so gewild. Dit is die sool waarop jy staan wat die verskil maak.
So is die lewe ook – wat belangrik is, is dit waarop jy staan – jou sool en nie noodwendig hoe blink jy bo-op lyk nie. Die ryk jong man het ŉ klomp vertoon “bo-op” gehad: geld met al die status wat dit destyds vir hom gegee het. Maar toe die Here vir hom vra waarop sy lewe staan, het hy stil-stil verdwyn.
Dit is die opregte liefde vir die Here wat keer dat die dorings van die lewe jou voete stukkend steek sodat jy nie verder kan loop nie. Dit is daardie toewyding aan Hom wat maak dat jy oor die klipperige pad van teleurstellings en terugslae kan stap.
Sorg dat jy die regte skoene aan het. Moenie so baie bekommer oor wat “bo-op” is nie, maar maak seker van dit wat “onder” is – dit waarop jou lewe staan. Liefde en toewyding aan die Here bly maar van die beste sole vir ‘n mens se lewe.
by Mitch Kalp · Published 25/02/2017 · Last modified 27/01/2017
by Mitch Kalp · Published 17/11/2017 · Last modified 14/11/2017
Laaste 7 Dae: 3,714
Laaste 30 Dae: 14,310
Laaste 365 Dae: 257,737